महाभारतम्-01-आदिपर्व-031
वालखिल्यतपसा गरुडोत्पत्तिकथनपूर्वकं तस्य पक्षीन्द्रत्वेऽभिषेचनम्।। 1 ।।

1-31-8	अङ्गुष्ठोदरप्रमाणं वर्ष्म शरीरं येषां तान्। वर्तिकां यष्टिम्।।
1-31-9	स्वेष्वङ्गेषु प्रलीनानिव अतिकृशानित्यर्थः। क्लिश्यमानान् गोष्पदमात्रेति जले मज्जनेनेत्यर्थः।।
1-31-11	जातमन्यवः दीनाः। मन्युर्दैन्ये क्रतौ क्रुधीति कोशः।।	
1-31-14	दारुणः इन्द्रं प्रत्येव।।
1-31-16	कर्मसिद्धिमपृच्छत सिद्ध वः कर्मेत्यपृच्छत्।।
1-31-20	एवमस्तु सिद्धमस्तु।।
1-31-28	पुंसवने ऋतुकाले।।
1-31-32	कारयिष्यति स्वार्थे णिच्।।
	एकत्रिंशोऽध्यायः।। 31 ।।

आदिपर्व